Defense of the Ancients

Ang **Defense of the Ancients** (nga gitawag pud ug ***DotA***) kay usa ka sikat nga mapa sa duwa nga *Warcraft III: The Frozen Throne*. Gibase kini sa usa ka *Starcraft* nga mapa nga gitawag ug *"Aeon of Strife"*. Para mudaog sa duwa, kinahanglan nga gubaon nimo ang pinakadakong bilding sa kontra. Ang mga muduwa kay mugamit ug mga taw-taw nga gipangtawag ug "hero" para buhaton kini. Ang mga "hero" kay mukuyog sa armadong pwersa nga gigamit sa kompyuter para mubungkag sa pinakadakong bilding sa pikas nga kampo. Pwede mu "level up" ang mga hero ug makakuha ug gold para makapalit ug mga item nga makatabang sa pagdaog sa misyon.

Ang World Editor sa *Warcraft III* maoy gigamit sa paghimo sa mapa nga *Defense of the Ancients*. Daghay lain lain nga bersiyon sa *DotA* pero ang pinakasikat sa tanan kay ang *DotA All-Stars*. Gisugdan ni ni Eul kadtong panahon pa sa *Warcraft III: Reign of Chaos* nya gibalhin ni ni Guinsoo sa *Warcraft III: The Frozen Throne*. Sugod 2005 hangtod karon, ang misteryosong Icefrog na ang nagpalambo sa duwa nga DotA.

Daghan nay mga tournaments nga nahitabo dili lang sa Pilipinas kung di sa tibook kalibutan. Naapil nani ang DotA sa BlizzCon ug sa World Cyber Games sa Asya. Mao na nakaingun ang sikat nga gaming websayt nga Gamasutra nga ang DotA kay mao ang pinakasikat nga libre nga mod sa tibuok kalibutan. Naay plano ang Valve Corporation nga mupagawas ug maspinanindot nga bersiyon nga gitawag ug *Dota 2*.

## Pagduwa
Sa *Defense of the Ancients*, naay duha ka team nga magbatokay: ang Sentinel ug ang Scourge. Ang kampo sa Sentinel makit-an sa silong sa screen ug ang Scourge makit-an sa taas sa screen. Sa kada kampo, gibantayan ni ug mga tower nga mutira sa hero ug mga armadong pwersa. Sa sentro sa kampo kay naay dako nga bilding nga gitawag ug "Ancient". Mao ni ang kinahanglan gubaon para mahuman ang duwa.

Ang usa ka tao makagamit ug usa ka Hero, usa ka gamhanan nga taw-taw nga naay lahi lahi nga mga abilidad. Sa DotA, makapili ka ug usa sa 104 ka hero. Kailangan jud magtinabangay kay lisud mudaog kung usa ray gadala sa team. Pwede makaduwa ang 10 ka tao para five-versus-five. Pwede pud magpakapin ug mga referee ug mga tig observe.

## Paghimo
Ang *Warcraft III* ang ikatulo nga duwa sa seryeng *Warcraft* nga gihimo sa Blizzard Entertainment.

Ang pinakauna gyud nga bersiyon sa *Defense of the Ancients* kay gipagawas ni Eul pag 2003. Gibase niya ang style sa *DotA* gikan sa "Aeon of Strife", usa ka mapa sa duwa nga *Starcraft*. Paggawas sa expansion nga *The Frozen Throne*, niundang na ug update si Eul sa mapa. Daghan mga mapmaker ang nipagawas pud sa ilahang bersiyon sa *DotA*.

Sa tanang bersiyon sa DotA nga nigawas pagundang ni Eul, kang Steve Feak (alyas Guinsoo) ang nisikat ug maayo. Niingun si Guinsoo nga sa pagsugod niya, wala siya nagdahom nga musikat jud ug maayo and *DotA*. Wala siya ni-expect nga makahimo ang DotA ug bag-o nga genre. Si Guinsoo ang nipakapin ni Roshan, ang boss sa *DotA* nga mapa.

Pag abot sa 2005, niundang si Guinsoo sa pagdisenyo sa mapa. Ang nipuli niya kay si Icefrog. Si Icefrog ang nagpasikat gyud ug maayo sa *Defense of the Ancients*. Pag 2009, gi-abli ni Icefrog ang www.playdota.com - ang opisyal nga websayt sa *Defense of the Ancients*. Siya pud ang nagabli sa www.getdota.com para mas sayon ang pagkuha ug mga opisyal nga mapa nga walay tikas nga gisagol.

Kasagaran nga duwa sa DotA kay gipangduwa sa mga kompyuteran gamit ang LAN function ug sa bahay gamit ang programa nga Garena ug Battlenet.

## Kadawatan ug Kabilin
Ang popularidad sa Defense of the Ancients kay nitubo sa kada tuig nga niagi. Gi apil ang *DotA* sa Malasya ug Singgapura World Cyber Games pag 2005 ug sa tibuok Asya pag 2006.

Sikat kaayo ang mapa labi na sa Pilipinas ug Thailand ug didto sa Uropa labi na sa Sweden.

Ang Defense of the Ancients maoy gibasehan sa *Demigod* (Gas Powered Games), *[[Heroes of Newerth]]* (S2 Games) ug daghan pang duwa nga naapil sa genre nga Dota.

## Bag-ong Bersiyon
Pag Oktobre 2009, nagpahibaw si Icefrog nga nisugod na siya ug trabaho para sa Valve Corporation sa usa ka proyekto nga iyang giingnan nga "great news for *DotA* fans". Opisyal nga gi-announce ang *Dota 2* pag Oktobre 2010.

## Mga reperensiya

## Tan-awa usab
* Heroes of Newerth

## Mga sumpay sa gawas
* Opisyal nga websayt sa DotA 
* Opisyal nga downloadan ug mga mapa sa DotA